open-index/open-wikipedia-markdown huggingface dataset:
সুজিতা দাস

**সুজিতা দাস** (জন্ম: ২ মে ১৯৮৪) হলেন ভারতের আসাম রাজ্যের গুয়াহাটি জেলার একজন রেডিও জকি। তিনি গুয়াহাটির বিগ এফএম ৯২.৭-এ ১৫ বছরের অধিক সময় ধরে কাজ করা সর্বাধিক বয়স্ক রেডিও ব্যক্তিত্ব। তিনি আরজে সুজিতা নামেই সমধিক পরিচিত ও জনপ্রিয়।

তাঁর নারী ম্যাগাজিন অনুষ্ঠান 'দুপুরর রোদালি'র জন্য তিনি আসামের সর্বাধিক জনপ্রিয় রেডিও জকিতে পরিণত হয়েছেন। তাঁর দৈনিক অনুষ্ঠান দুপুরের রোদালির পাশাপাশি তিনি প্রতি শনিবারে দুপুর ১টা থেকে বিকেল ৩টা অবধি অসমীয়া ভাষায় আসামের ঐতিহ্য ও সংস্কৃতি বিষয়ে "অসমর সৌদি মাত" শিরোনামে একটি বিশেষ অনুষ্ঠানও পরিচালনা করেন। আসামের তৎকালীন গভর্নর বানওয়ারিলাল পুরোহিতের উপস্থিতিতে ২০১৩ সালে জনপ্রিয় অসমীয়া ম্যাগাজিন মায়া তাঁকে বর্ষসেরা রেডিও জকি হিসেবে পুরস্কৃত করেছিলে। তিনি অত্যন্ত আনন্দময় ব্যক্তিত্ব এবং মধুর কন্ঠের জন্য সুপরিচিত।

আরজে সুজিতা রেডিওতে তাঁর অবদানের জন্য ইন্ডিয়া রেডিও ফোরাম কর্তৃক ২০১২ সালের বর্ষসেরা সর্বাধিক জনপ্রিয় আরজে হিসেবে মনোনীত হয়েছিলেন।

## তথ্যসূত্র

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রেডিও জকি
অমিতা মালিক

**অমিতা মালিক** (১৯২১—২০ ফেব্রুয়ারি ২০০৯) ছিলেন একজন ভারতীয় বাঙালি মিডিয়া সমালোচক। টাইম ম্যাগাজিন তাঁকে ভারতের "সর্বাধিক বিশিষ্ট চলচ্চিত্র ও টেলিভিশন সমালোচক" হিসাবে বর্ণনা করেছিল এবং "ভারতীয় মিডিয়াতে প্রথম নারী" ও "ভারতীয় চলচ্চিত্রের শ্রেষ্ঠ ভাষ্যকার" বলে অভিহিত করেছিল।

১৯৯৪ সালে তিনি লখনউতে অল ইন্ডিয়া রেডিওতে নিজের কর্মজীবন শুরু করেছিলেন এবং পরে দ্য স্টেটসম্যান, দ্য টাইমস অফ ইন্ডিয়া, ইন্ডিয়ান এক্সপ্রেস এবং পাইওনিয়ার সহ অনেক মুদ্রণ প্রকাশনার জন্য লেখালেখি করেছিলেন। ২০০৯ সালের ২০ ফেব্রুয়ারতে তিনি দক্ষিণ দিল্লির নিকটবর্তী কৈলাশ হাসপাতালে ৮৭ বছর বয়সে লিউকেমিয়ায় আক্রান্ত হয়ে মৃত্যুবরণ করেছেন।

## শৈশব
অমিতা মালিক ব্রিটিশ ভারতের আসামের গুয়াহাটিতে একটি বাঙালি পরিবারে জন্মগ্রহণ করেছিলেন। ২১ দিন বয়সী অমিতার একটি গাড়িতে যাত্রার সময় অন্য একটি গাড়ির সাথে ধাক্কা লেগেছিল, সেই গাড়িতে মহাত্মা গান্ধী বসে ছিলেন। এই ঘটনায় গান্ধীজি খুব উদ্বিগ্ন ছিলেন যে শিশুটি আঘাত পেল কিনা।

তাঁর জীবনের প্রথম দেখা চলচ্চিত্র ছিল চার্লি চ্যাপলিনের দ্য গোল্ড রাশ, এটি লরেটো কনভেন্ট শিলংয়ের প্রব্রাজিকাদের দ্বারা প্রদর্শিত হয়েছিল।

## কর্মজীবন
"শনিবার দুপুরের খাবারের সময় ইউরোপীয় সঙ্গীতের সাপ্তাহিক অনুষ্ঠান উপস্থাপন" করতে তিনি মাসে লক্ষ টাকা বেতনে লখনউয়ের অল ইন্ডিয়া রেডিওতে যোগ দিয়েছিলেন। ১৯৪৪ সালে তিনি আনুষ্ঠানিকভাবে অল ইন্ডিয়া রেডিওর অনুষ্ঠান সহকারী পদের জন্য আবেদন করেছিলেন এবং তাঁকে দিল্লি স্টেশনে নিয়োগ দেওয়া হয়েছিল। তিনিই একমাত্র ভারতীয় চলচ্চিত্র সমালোচক যিনি ইংমার বারিমান এবং মার্লোন ব্রান্ডোর মতো গুরুত্বপূর্ণ চলচ্চিত্র তারকা ও পরিচালকদের সাক্ষাৎকার নিতে পেরেছিলেন।

তাসখন্দে লাল বাহাদুর শাস্ত্রীর মৃত্যুর পরে অপ্রত্যাশিতভাবে ইন্দিরা গান্ধী যখন ভারতের প্রধানমন্ত্রী হন তখন অমিতা মালিক ছিলেন তাঁর সাক্ষাৎকার গ্রহণকারী প্রথম সাংবাদিক।

## তথ্যসূত্র

## বহিঃসংযোগ

বিষয়শ্রেণী:১৯২১-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ভারতীয় টেলিভিশন সাংবাদিক
বিষয়শ্রেণী:বাঙালি লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ব্রাহ্ম
বিষয়শ্রেণী:লিউকিমিয়ায় মৃত্যু
বিষয়শ্রেণী:আসামের ব্যক্তি
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতীয় নারী টেলিভিশন সাংবাদিক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:ভারতীয় কলাম লেখক
বালিয়া গম

**বালিয়া গম**, অথবা বলা যায় **দাউদখানি গম** হল এক ধরনের লম্বা দানার গম, যেটি ভারতের গুজরাত রাজ্যের খাম্বাৎ উপসাগরের উত্তরে ভাল অঞ্চলে চাষ করা হয়। এটি ২০১১ সালে ভৌগোলিক নির্দেশক হিসাবে নিবন্ধন পেয়েছে।

## অবস্থান
ভাল অঞ্চলটি আহমেদাবাদ এবং ভাবনগর জেলার মধ্যে অবস্থিত সেখানে ভারতের স্বাধীনতার আগে থেকেই এই গম চাষ করা হয়। আহমেদাবাদ জেলার ধানধুকা, ধোলকা ও বাভলা তহশিলে  সুরেন্দ্রনগর জেলার লিম্বডিতে; ভাবনগর জেলার বল্লভীপুরে; আনন্দ জেলার তারাপুর ও খাম্বাতে; খেড়া জেলার মাতারে এবং ভারুচ জেলার জাম্বুসার ও ভাগ্রায় ব্যাপকভাবে এই গমের চাষ হয়।

২০১১ সালে রাজ্য পরিচালিত গুজরাত এগ্রো ইন্ডাস্ট্রিজ কর্পোরেশন এবং আনন্দ কৃষি বিশ্ববিদ্যালয়ের সহায়তায় বালিয়া গম ভৌগোলিক নির্দেশক হিসাবে নিবন্ধিত হয়েছিল। এই গম দিয়ে সুজি প্রস্তুত হয়, যেটি পাস্তা, ম্যাকারনি, পিজ্জা, স্প্যাগেটি, সিমাই, নুডলস ইত্যাদি তৈরিতে ব্যাপকভাবে ব্যবহৃত হয়। বালিয়া গমের একটি ধরন গুজরাত গম - ১ গুজরাতে জনপ্রিয়।

## উৎপাদন
অক্টোবরের শেষের দিক থেকে নভেম্বরের প্রথম সপ্তাহের মধ্যে বৃষ্টিপাতের জল উপসাগরে নির্গত হয়ে যাওয়ার পরে গমের বীজ বপন শুরু হয়। ফলন পেকে ওঠে মার্চ&nbsp;— এপ্রিলের মধ্যে। প্রতি বছর ১.৭ থেকে ১.৮ লাখ () গম উৎপন্ন হয়,   হেক্টর () জমিতে। বালিয়া গম চাষে সেচ বা বৃষ্টিপাতের প্রয়োজন হয় না, কারণ এগুলি সংরক্ষিত আর্দ্রতাযুক্ত জমিতে চাষ করা হয়।

## পুষ্টি
বালিয়া গম গ্লুটেন সমৃদ্ধ, যেটি এক ধরনের অ্যামিনো অ্যাসিড। এটি প্রোটিন সমৃদ্ধও বটে। এতে প্রচুর পরিমাণে ক্যারোটিন রয়েছে এবং এতে জল কম শোষিত হয়।

## তথ্যসূত্র

বিষয়শ্রেণী:খাদ্যশস্য
বিষয়শ্রেণী:গম
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় রন্ধনশৈলী
বিষয়শ্রেণী:ভারতের ভৌগোলিক নির্দেশক
বিষয়শ্রেণী:গুজরাতি রন্ধনশৈলী
বিষয়শ্রেণী:গুজরাতের ভৌগোলিক নির্দেশক
লিসোভা পিসনিয়া

**লিসোভা পিসনিয়া ** () একটি তিন অঙ্কের কবিতা। এই কবিতাটি লেসিয়া উক্রাইঙ্কার লেখা। এটি একটি কাব্যনাট্য। এই কাব্যনাট্যটি ১৯১১ সালে জর্জিয়ার কুটাইসি শহরে রচিত হয়েছিল। ১৯১৮ সালের ২২ নভেম্বর এই কাব্যনাট্যটি সর্বপ্রথম কিভ ড্রামা থিয়েটারে মঞ্চস্থ হয়। এই লেখাটি ইউক্রেনীয় সাহিত্যের প্রথমদিকের রূপকথা লেখাগুলির মধ্যে একটি।

## অভিযোজন

* "লিসোভা পিসনিয়া" ইউক্রেনীয় সুরকার মাইখাইলো স্কোরুলস্কাইয়ের একটি ব্যালে যা ১৯৩৬ সালে তৈরি হয়েছিল। এটি প্রথম মঞ্চস্থ হয়েছিল ১৯৪৬ সালে ইউক্রেনের রাজধানী কিয়েভে।
*"লিসোভা পিসনিয়া" ইউক্রেনীয় সুরকার ভিতালিয়া কিরিকো (১৯৫৭)-এর একটি অপেরা এবং কিয়েভ কনজারভেটরির অপেরা স্ট‌ুডিও।
*"লিসোভা পিসনিয়া" আবার সুরকার হারমান ঝুকভস্কির একটি ব্যালে যা তৎকালীন রাশিয়ার (১৯৬১) বোলশোই থিয়েটারে পরিবেশিত হয়েছিল।
*"লিসোভা পিসনিয়া" ইউক্রেনীয় সুরকার মাইরোস্লাভ ভলেন্সস্কির একটি অপেরা যা ছোট উৎসবে দেখা গিয়েছিল।
*"দ্য ফরেস্ট সং" একটি মার্কিন ভিডিও গেম।

## তথ্যসূত্র

বিষয়শ্রেণী:ইউক্রেনীয় নাটক
পেমবার্থি ধাতু শিল্প

**পেমবার্থি ধাতু শিল্প** হল একটি ধাতব হস্তশিল্প যেটি ভারতের তেলেঙ্গানা রাজ্যের জনগাঁও জেলার পেমবার্থিতে তৈরি হয়। তারা তাদের সূক্ষ্ম ধাতব চাদরের শিল্পকর্মের জন্য জনপ্রিয়।

## ইতিহাস
পেমবার্থি  হায়দরাবাদ থেকে প্রায় ৮০ কিলোমিটার দূরে অবস্থিত একটি গ্রাম। কাকতীয় রাজবংশের শাসনকালে এই অঞ্চলটি ৫০০ বছর ব্যাপী এক গৌরবের সময় প্রত্যক্ষ করেছিল। পেমবার্থিতে ধাতব কর্মী বা "বিশ্বকর্মা"দের অসামান্য কারিগরী সমৃদ্ধ ইতিহাস রয়েছে। ধাতব চাদরের কারুকাজের প্রক্রিয়াটি জনপ্রিয় হয়ে উঠেছিল। শাসকদের পৃষ্ঠপোষকতায় হিন্দু মন্দিরের বিগ্রহের (দেবমূর্তি) পাশাপাশি বাহন (রথ) এবং মন্দির ভাস্কর্যের অন্যান্য শৈল্পিক আনুষঙ্গিক সুশোভিত হত। এগুলি পেমবার্থি পিতল দ্রব্য নামেও জনপ্রিয় ছিল।

মুসলিম শাসনের আবির্ভাবের পরে, পেমবার্থি কারিগররা তাদের শিল্পশৈলীর বিবর্তন ঘটায় এবং সুপারি বাক্স বা পানদান, সুগন্ধি পাত্র বা আতর পাত্র, ঝাড়লন্ঠন বা ঝুম্মার, ফুলদানি, বিশেষ ফলক এবং স্মৃতিচিহ্নের মতো স্বতন্ত্র সামগ্রীগুলি সজ্জিত করা শুরু করেছিল।

স্বাধীনতা উত্তর যুগে, রাজনৈতিক অবস্থার ওঠাপড়া সামলে, এই শিল্পটির পুনরুত্থান হয়েছিল। পরিবর্তিত চাহিদার ধরন অনুযায়ী এটি পুনঃপ্রবর্তিত হয়েছিল। সৌন্দর্যের পাশাপাশি ব্যবহারিক দিকটিতে আরও জোর দেওয়া হয়েছিল। পেমবার্থি পিতল দ্রব্য বহু বছর ধরে হিন্দু ও মুসলমান উভয় সম্প্রদায়ের নিজস্ব সূক্ষ্মতাগুলি গ্রহণ করে সামগ্রী রচনা করেছে, যার মধ্যে নির্বিঘ্নে উভয় সংস্কৃতি মিশে গেছে। হস্তশিল্পের এই ধরনটি মর্যাদাপূর্ণ ভৌগোলিক নির্দেশিক পেয়েছে, যা আসলে এই নৈপুণ্যের জন্য সম্মানের।

## তথ্যসূত্র

বিষয়শ্রেণী:ভারতীয় হস্তশিল্প
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় সংস্কৃতি
বিষয়শ্রেণী:ভারতের ভৌগোলিক নির্দেশক
বিষয়শ্রেণী:ভারতীয় ধাতুকর্ম
বিষয়শ্রেণী:হানামকোণ্ডা জেলা
বিষয়শ্রেণী:তেলেঙ্গানার সংস্কৃতি
বিষয়শ্রেণী:তেলেঙ্গানার ভৌগোলিক নির্দেশক
আশালতা (গায়িকা)

আশালতা (জন্মনাম: আনন্দাবলি**)** একজন ভারতীয় নেপথ্য সঙ্গীতশিল্পী এবং রেডিও জকি যিনি মালয়ালম, তামিল এবং তেলুগু চলচ্চিত্রে সব মিলিয়ে ৪০ টিরও বেশি গান রেকর্ড করেছেন। রেডিও জকি হিসাবে তিনি হ্যালো জয় অলুকাস নামে একটি অনুষ্ঠান সঞ্চালনা করার জন্য বিখ্যাত যা ২০০৭ সালে প্রথম প্রচারিত হয়েছিল। তিনি বর্তমানে মিডিয়া ওয়েভস নামে স্বপ্রতিষ্ঠিত একটি অডিও প্রযোজনা প্রতিষ্ঠানে পরিচালক হিসাবে কাজ করছেন।

## কর্মজীবন

### গায়িকা হিসাবে
আশালতা খুব অল্প বয়সেই বাবাকে হারিয়েছিলেন, তবে সঙ্গীতের ক্ষেত্রে তিনি বেশ কয়েকজন খ্যাতিমান ব্যক্তির সংস্পর্শ পেয়েছিলেন। তিনি ১৬ বছর বয়সে কে জে যেসুদাসের সাথে পরিচিত হয়েছিলেন এবং আশালতার কণ্ঠে মুগ্ধ হয়ে পরের দিন যেসুদাস তাঁকে তরঙ্গিনী স্টুডিওতে গান করার জন্য ডেকেছিলেন। পরবর্তীতে তিনি তরঙ্গিনীর অবিচ্ছেদ্য অংশে পরিণত হয়েছেন এবং ১৯৮৫-১৯৯০ সময়কালে আশালতা ২৫ টি মালয়ালম , ২০ টি তামিল ও ১টি তেলুগু চলচ্চিত্রে গান করেছিলেন।

### রেডিও জকি হিসাবে
বিয়ের পরে ১৯৯৫ সালে তিনি দুবাইয়ের একটি রেডিও স্টেশনে রেডিও প্রযোজক হিসেবে যোগ দিয়েছিলেন। ২০০৫ সালে, তিনি গয়না বিপণনের শীর্ষস্থানীয় প্রতিষ্ঠান জয় অলুকাসের বিপণন বিভাগের প্রধান হিসাবে যোগ দিতে কেরালায় ফিরে এসেছিলেন। তিনি হ্যালো জয় অলুকাস শিরোনামে কোচি এফএম রেডিও আয়োজিত একটি ফোন-ইন অনুষ্ঠান সঞ্চালনা করেছিলেন যা সারা বিশ্বজুড়ে মালয়ালি শ্রোতাদের মধ্যে তাকে আরজে হিসেবে জনপ্রিয় করে তুলেছিল। তিনি বালাকৃষ্ণানের সাথে অনুষ্ঠানটি পরিচালনা করেছিলেন এবং শ্রোতারা তাদেরকে পছন্দসইভাবে আশেচি এবং বালেতান বলে ডাকত।

## তথ্যসূত্র

বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:ভারতীয় নেপথ্য গায়িকা
বিষয়শ্রেণী:কেরলের সঙ্গীতশিল্পী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কালিকট জেলার ব্যক্তি
বিষয়শ্রেণী:জীবিত ব্যক্তি
নাটকীয় রামেসিয়াম প্যাপিরাস

**নাটকীয় রামেসিয়াম প্যাপিরাস** (বা সহজভাবে **রামেসিয়াম প্যাপিরাস**) হল সবচেয়ে পুরনো জ্ঞাত ও প্রাপ্ত অলংকৃত প্যাপিরাস মোড়ক। এই প্যাপিরাসে বিংশ রাজবংশের প্রথম সেসুসরেতের রাজ্যাভিষেক উদ্যাপন বা সেদ উৎসব উপলক্ষ্যে মঞ্চস্থ একটি আনুষ্ঠানিক নাটক লিপিবদ্ধ রয়েছে। এটি রচিত হয়েছিল খ্রিস্টপূর্ব ১৯৮০ অব্দের কাছাকাছি কোনও এক সময়ে। প্যাপিরাসটি আবিষ্কৃত হয়েছিল রামেসিয়াম থেকে, সেই কারণেই এটি “রামেসিয়াম প্যাপিরাস” নামে পরিচিত। মোড়কের লেখাগুলি সংকীর্ণ উল্লম্ভ স্তম্ভে রৈখিক চিত্রলিপিতে লিখিত। লেখ্যপড়ের উপরিভাগে চার-পঞ্চমাংশ জুড়ে রয়েছে লেখা এবং নিচের অংশে রয়েছে অলংকরণ। দৃশ্যগুলি সজ্জিত হয়েছে আধুনিক কমিক স্ট্রিপের অনুরূপ একটি শৈলীতে, যেখানে বেশ কয়েকটি দৃশ্যে ফ্যারাওকে হোরাসের ভূমিকায় দেখা যায়। প্রতিটি দৃশ্য উল্লম্ব রেখা দ্বারা পরস্পর থেকে পৃথকীকৃত হয়েছে। বর্তমানে প্যাপিরাসটি ব্রিটিশ মিউজিয়ামে সংসক্ষিত।

## তথ্যসূত্র

বিষয়শ্রেণী:মিশরীয় প্যাপিরাই
বিষয়শ্রেণী:ব্রিটিশ মিউজিয়ামে থাকা প্রাচীন মিশরীয় নিদর্শন
রাজশ্রী ঠাকুর

**রাজশ্রী ঠাকুর** (: জন্ম ২২শে সেপ্টেম্বর ১৯৮১) হলেন একজন ভারতীয় অভিনেত্রী। তিনি সাত ফেরে: সলোনি কা সফর (সলোনি চরিত্রে) এবং শাদি মোবারক শীর্ষক হিন্দি টেলিভিশন নাটক দুটিতে অভিনয়ের জন্য সবচেয়ে বেশি পরিচিত। তিনি মুম্বইয়ে জন্মগ্রহণ করেছিলেন। সাত ফেরে: সলোনি কা সফরের আগে তিনি মারাঠি সংবাদ উপস্থাপিকা হিসাবে অল ইন্ডিয়া রেডিওতে কাজ করেছিলেন এবং বিভিন্ন কোম্পানির বিজ্ঞাপনও করেছিলেন। রাজশ্রী পার্থ সেন-গুপ্ত পরিচালিত ইন্দো-ফরাসি ছায়াছবি "হাওয়া এনে দে"-তে অভিনয় করেছিলেন। এর পরেই  তিনি সাত ফেরে: সলোনি কা সফরে "সলোনি" চরিত্র অভিনয়ের জন্য নির্বাচিত হয়েছিলেন: ।

## কর্মজীবন
প্রথমে তিনি যযন্তরম মমন্তরম (২০০৩) চলচ্চিত্রে একটি ছোট চরিত্রে অভিনয় করেছিলেন। তিনি কসম সে চলচ্চিত্রের অভিনেত্রী প্রাচী দেশাইয়ের সাথে বর্ষসেরা নতুন মুখ হিসেবে ষষ্ঠ ভারতীয় টেলি পুরস্কার পেয়েছিলেন। ২০০৭ সালে তিনি তাঁর শৈশবকালের বন্ধু সঞ্জত বৈদ্যকে বিয়ে করেছেন।

## টেলিভিশন

## পুরস্কার এবং মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনয়শিল্পী অসম্পূর্ণ
বর্তমান নাট্য সপ্তাহ

**বর্তমান নাট্য সপ্তাহ** () হলো ইউক্রেনের কিয়েভে অনুষ্ঠিত প্রতিবছর সপ্তাহব্যপী একটি শিক্ষামূলক নাট্য উৎসব। আন্তর্জাতিক নাট্যকারদের দ্বারা ইউক্রেনীয় ভাষায় রচিত কাব্য এবং নাটক রচনাগুলি নিয়ে এই নাট্য উৎসব হয়। ২০১২ সালে মেরিশিয়া নিকিতিউক, অ্যান্ড্র‌ু মে এবং নাটালিয়া ভোরোজবিত  এই তিনজন মিলে এই  নাট্য উৎসবের প্রথম সূচনা করেন। এই উৎসবটি পরিচালক এবং দর্শকদের সাথে নতুন নাট্যরচয়িতাদের কাজের পরিচয় হওয়ার সুযোগ করে দেয়। এই উৎসবে দর্শকদের বিচারে ব্যতিক্রমী বিষয়ে লেখার জন্য পুরস্কারও দেওয়া হয়।

## তথ্যসূত্র

বিষয়শ্রেণী:ইউক্রেনের উৎসব
বাফিয়াসের যুদ্ধ

**বাফিয়াসের যুদ্ধ**,বা কোয়ুনহিসার যুদ্ধটি সংঘটিত হয়েছিল ১৩০২ সালের ২৭ জুলাই ইয়ালাকোভা সমুদ্র তীর এবং বাফিয়াসের প্রান্তের প্রথম ওসমানের অধীনস্থ উসমানীয় সেনাবাহিনী এবং জর্জ মৌজালনের অধীনস্থ সম্রাটের পাঠানো বাইজেন্টাইন সেনাবাহিনীর মধ্যে। এই যুদ্ধটি উসমানীয় সাম্রাজ্যের এক গুরুত্বপূর্ণ বিজয়ের মধ্য দিয়ে শেষ হয়। তাছাড়া এ যুদ্ধে উসমান বে কোয়ুনহিসার দূর্গটি ও জয় করে উনার বেইলিকের সীমানা মারমারা উপসাগর পর্যন্ত বিস্তৃত করেন। যার ফলে আনাতলিয়া সহ আশেপাশের ভূমিতে উসমানের সাহসিকতার এবং রণকৌশলের কথা সবার মুখে মুখে চলে আসে। নানান প্রান্তে ছড়িয়ে ছিটিয়ে থাকা যোদ্ধারা, গাজিরা,আলেমরা,ব্যবসায়ীরা,বেগ'রা আস্তে আস্তে উসমানের সেনাবাহিনীতে যোগ দেয়।

## তথ্যসূত্র

বিষয়শ্রেণী:১৩০২-এর সশস্ত্র সংঘাত
বিষয়শ্রেণী:উসমানীয় সাম্রাজ্য সম্পর্কিত যুদ্ধ
বিষয়শ্রেণী:বাইজেন্টাইন সাম্রাজ্য জড়িত লড়াই
বিষয়শ্রেণী:বাইজেন্টাইন-উসমানীয় যুদ্ধের লড়াই
বিষয়শ্রেণী:বুরসা প্রদেশের ইতিহাস
ওয়াহিদা আখতার

**ওয়াহিদা আখতার** (জন্মঃ ১০ এপ্রিল ১৯৯৫) হচ্ছেন পাকিস্তানের একজন নারী ক্রিকেটার।
## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী ক্রিকেটার
বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার
বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:পাঞ্জাব (পাকিস্তান) থেকে আগত ক্রিকেটার
ছাগলের জাতের তালিকা

এটি **ছাগলের জাতের তালিকা**। গৃহপালিত ছাগলের (*Capra aegagrus hircus*) স্বীকৃত জাতের বা ব্রিডের তালিকা।

## তালিকা

## তথ্যসূত্র

বিষয়শ্রেণী:জাত (প্রাণী)
বিষয়শ্রেণী:ছাগলের জাত
মুনিবা আলী

**মুনিবা আলী** (জন্মঃ ১৯৯৭) হচ্ছেন পাকিস্তানের একজন নারী ক্রিকেটার। তিনি ২০১৬ আইসিসি মহিলা বিশ্ব টুয়েন্টি২০তে প্রথম আন্তর্জাতিক ম্যাচে অংশ নেন। ২০১৮ সালের ২০ মার্চ তারিখে মুনীবা আন্তর্জাতিক নারী দিবসে শ্রীলঙ্কার বিপক্ষে একদিনের আন্তর্জাতিক ম্যাচে অংশগ্রহণ করেছিলেন।

২০১৮-এর অক্টোবরে মুনিবা ২০১৮ আইসিসি মহিলা বিশ্ব টুয়েন্টি২০তে ওয়েস্ট ইন্ডিজের বিপক্ষে খেলায় মাঠে নামেন। তিনি ২০২০ আইসিসি মহিলা টি২০ বিশ্বকাপ-এ অংশ নিয়েছিলেন যেটা অস্ট্রেলিয়াতে অনুষ্ঠিত হয়েছিলো। ২০২০ সালের ডিসেম্বরে মুনিবা পাকিস্তান ক্রিকেট বোর্ডে ক্রিকেটার অব দ্য ইয়ার (শর্ট-লিস্টেড) হিসেবে তালিকাভুক্ত হন।

## তথ্যসূত্র

## বহিঃসংযোগ
* ইএসপিএন ক্রিকইনফোতে মুনিবা আলী সম্পর্কে তথ্য

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:করাচির নারী ক্রিকেটার
বিষয়শ্রেণী:বেলুচিস্তানের নারী ক্রিকেটার
বিষয়শ্রেণী:কমনওয়েলথ গেমসে পাকিস্তানের প্রতিযোগী
বিষয়শ্রেণী:মুহাজির ব্যক্তি
বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার
বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:এশিয়ান গেমসে পাকিস্তানের প্রতিযোগী
ডিম্বোসের যুদ্ধ

**ডিম্বোসের যুদ্ধ**   বা **ডিম্বোস**  (তুর্কি : Dimbos Muharebesi) উসমানীয় বেইলিক (পরবর্তীতে উসমানীয় সাম্রাজ্য) এবং বাইজেন্টাইন সাম্রাজ্যের মধ্যে ১৩০৩ সালে সংঘটিত হয়েছিল। 

## তথ্যসূত্র

বিষয়শ্রেণী:১৩০৩-এর সশস্ত্র সংঘাত
বিষয়শ্রেণী:বাইজেন্টাইন সাম্রাজ্য জড়িত লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
বিষয়শ্রেণী:মধ্যযুগীয় আনাতোলিয়ায় যুদ্ধ
হাঙ্গেরিতে পর্নোগ্রাফি

থাম্ব|"মিশেল ওয়াইল্ড" নামে পরিচিত কাটালিন ভাদ ২০০১ থেকে ২০০৪ সালের মধ্যে হাঙ্গেরির অন্যতম নেতৃস্থানীয় পর্নোগ্রাফিক অভিনেত্রী ছিলেন।

**হাঙ্গেরিতে পর্নোগ্রাফির** ইতিহাস প্রধানত ১৯৮৯ সালে সমাজতন্ত্রের পতনের পর থেকে। সমাজতান্ত্রিক ব্যবস্থার অধীনে হাঙ্গেরিতে পর্নোগ্রাফি উৎপাদন ও বিতরণ অবৈধ ছিল, কিন্তু হাঙ্গেরীয় গণপ্রজাতন্ত্রী প্রজাতন্ত্রের পতনের পরপরই এগুলোকে আইনের অধীনে আনা হয়। সরকারী অনুমোদিত নীতির কারণে শীঘ্রই দেশটি ইউরোপীয় পর্নোগ্রাফি শিল্পের অগ্রভাগে পৌঁছে যায়। বেশ কয়েকজন বিদেশী পর্নোগ্রাফি পরিচালক দেশটির উদারনৈতিক আইনের প্রতি আকৃষ্ট হন। ঘটনাক্রমে, দেশীয় প্রযোজকও সমৃদ্ধ হতে শুরু করে এবং বেশ কয়েকজন অভিনেত্রী এখাতে ইন্ডাস্ট্রিতে নিজেদের উল্লেখযোগ্যতা প্রতিষ্ঠা করেন।

## ইতিহাস
সমাজতান্ত্রিক যুগে, পর্নোগ্রাফি পাশ্চাত্য অবক্ষয়ের একটি পণ্য হিসেবে বিবেচনা করা হতো এবং এটি অবৈধ ছিল। হাঙ্গেরীয় গণপ্রজাতন্ত্রের পতনের পরপরই আইনের মাধ্যমে পর্নোগ্রাফি বৈধ করা হয়।

## বৈশিষ্ট্য
হাঙ্গেরিতে উৎপাদিত পর্নোগ্রাফি বিভিন্নভাবে মার্কিন পর্নোগ্রাফি থেকে ব্যাপক আলাদা। অনেক ক্ষেত্রেই তরুণীরা রাজধানীতে ভাগ্য খোঁজার চেষ্টায় আসার পর একাজে যুক্ত হয়। অত্যন্ত সফল পর্নোশিল্পী মায়া ডায়মন্ড বলেছেন: "আমি একটি ছোট গ্রাম থেকে এসেছি। আমি দারিদ্র্য থেকে পালাতে চেয়েছিলাম এবং আমার ভাই ও আমার মাকে আর্থিকভাবে সাহায্য করতে চেয়েছিলাম।" এই কারণে নারীরা তাদের মার্কিন সহকর্মীদের তুলনায় অনেক বেশি স্বাভাবিক, তাদের শরীরে বেশিরভাগ কৃত্রিম পরিবর্তন অনুপস্থিত যেমন অস্ত্রোপচার, উল্কি, ছিদ্র।

## প্রযোজক এবং অভিনয়শিল্পী
[থাম্ব| [ক্রিস্টোফ ক্লার্ক হাঙ্গেরীয় পর্নোগ্রাফি শিল্প বিকাশের পথিকৃৎ ছিলেন।]]
হাঙ্গেরীয় পর্নোগ্রাফি শিল্পের অগ্রদূত বিদেশী প্রযোজক যারা অনুকূল অর্থনৈতিক অবস্থা এবং আকর্ষণীয় নারী শিল্পীদের ক্রমাগত সরবরাহের কারণে এই দেশের প্রতি আকৃষ্ট হয়েছেন। ফরাসি অভিনেতা এবং পরিচালক ক্রিস্টোফ ক্লার্ক দাবি করেন যে তিনি প্রথম, যখন তিনি ১৯৯১ সালের শুরুতে একাজের জন্য বুদাপেস্টে চলে আসেন।

প্রাথমিকভাবে, নারী শিল্পীরা তুলনামূলকভাবে বেনামী ছিল; তাদের শুধুমাত্র প্রথম নাম দ্বারা চিহ্নিত করা হতো এবং কয়েকটি চলচ্চিত্রের জন্যই ব্যবহার করা হতো। প্রযোজনা সংস্থাগুলি নামের স্বীকৃতি এড়াতে চেয়েছিল, যাতে মজুরি কম পর্যায়ে রাখা যায়। এরপর ধীরে ধীরে, কিছু শিল্পী দর্শকদের মধ্যে একজন অনুসারী তারকা হিসাবে আবির্ভূত হতে শুরু করে। হাঙ্গেরিতে উৎপাদিত চলচ্চিত্রের আন্তর্জাতিক বিতরণের কারণে, বেশীরভাগ শিল্পী আন্তর্জাতিকভাবে সাউন্ডিং স্ক্রিন নাম পছন্দ করেন, যেমন নিকি এন্ডারসন (সুইডিশ), মনিক কোভত (ফরাসি) বা মিশেল ওয়াইল্ড (ইংরেজি)। ওয়াইল্ড, যার আসল নাম কাটালিন ভাদ, তিনি মূলধারার স্টারডম অতিক্রম করতে সক্ষম হন এবং সোপ অপেরা জোবান রসবানে একজন টেলিভিশন অভিনেত্রী হয়ে ওঠেন।

## আরও দেখুন
* মধ্যপ্রাচ্যে পর্নোগ্রাফি
* মালদ্বীপে পর্নোগ্রাফি
* আজারবাইজানে পর্নোগ্রাফি
* ফিলিপাইনে পর্নোগ্রাফি
* ভুটানে পর্নোগ্রাফি
* বাংলাদেশে পর্নোগ্রাফি
* উত্তর কোরিয়ায় পর্নোগ্রাফি

## তথ্যসূত্র

## বহিঃসংযোগ

* 

বিষয়শ্রেণী:হাঙ্গেরিতে পর্নোগ্রাফি
বিষয়শ্রেণী:দেশ অনুযায়ী পর্নোগ্রাফি
বিষয়শ্রেণী:হাঙ্গেরির গণমাধ্যম
বিষয়শ্রেণী:ইউরোপে পর্নোগ্রাফি
বাংলাদেশের নদীবন্দরের তালিকা

[থাম্ব|[ঢাকা বন্দর]]
নদীবন্দর হচ্ছে নদীর তীরে গড়ে ওঠা স্থান বা স্থাপনা, যেখানে নৌযানে চলাচলকারী যাত্রী ও পণ্য ওঠানামা করা হয়। নদীবহুল দেশ বলে আবহমান কাল থেকেই বাংলাদেশের পরিবহন ব্যবস্থায় নৌপথ ও নদীবন্দর গুরুত্বপূর্ণ ভূমিকা পালন করে আসছে। দেশের প্রায় সব বড় শহর ও বাণিজ্যকেন্দ্রই গড়ে উঠেছে নদী বন্দরকে কেন্দ্র করে। এ সব বন্দরে যন্ত্রচালিত নৌযান অবতরণ এবং যাত্রী ও পণ্য ওঠানামার সব ধরনের সুযোগ-সুবিধা রয়েছে। এছাড়া বিআইডব্লিউটিএ-এর উদ্যোগে আরো ৪৪৮টি ছোটখাটো বন্দরে বিভিন্ন ধরনের স্থাপনা নির্মাণ বা উন্নয়ন করা হয়েছে, যেগুলিকে বলা হয় সেকেন্ডারি রিভারাইন স্টেশন। বিআইডব্লিউটিএ-এর হিসেবে এর বাইরেও সারা দেশে আরো অন্তত ৩৭৪টি স্থানে নৌযান থেকে পণ্য ওঠানামা করা হয়, যেগুলিতে ওই সংস্থাটির কোনো রকম স্থাপনা নেই।

বাংলাদেশে বর্তমানে 55 টি নদীবন্দর রয়েছে। । ১৯৬০ সালে ঢাকা, নারায়ণগঞ্জ, খুলনা, বরিশাল, চাঁদপুর ও টঙ্গী এই ছয়টি নদীবন্দর প্রতিষ্ঠা করা হয়।সর্বশেষ নদী বন্দর হিসেবে চট্টগ্রামের"হাতিয়া নদীবন্দর" স্থান করে নিয়েছে।

## তালিকা
বাংলাদেশের নদীবন্দরের তালিকা নিম্নে দেওয়া হল:

#মেঘাই ঘাট-নাটুয়াপাড়া নদীবন্দর

## আরও দেখুন
* অভ্যন্তরীণ বন্দর

## তথ্যসূত্র

বিষয়শ্রেণী:বাংলাদেশের বন্দর
বিষয়শ্রেণী:বাংলাদেশ সম্পর্কিত তালিকা
নুঙ্গমবক্কম

**নুঙ্গমবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়ে রয়েছে বহুজাতিক অর্থনৈতিক প্রতিষ্ঠান, গূরুত্বপূর্ণ সরকারি দপ্তর, বৈদেশিক দূতাবাস, প্রসিদ্ধ শিক্ষা প্রতিষ্ঠান, শপিং মল, খেলাধুলার প্রতিষ্ঠান, দর্শনীয় স্থান, হোটেল, রেস্তোরাঁ ও সাংস্কৃতিক কেন্দ্র৷ নুঙ্গমবক্কম চেন্নাইয়ের আবাসিক অঞ্চলও বটে৷ এর আশেপাশে রয়েছে এগমোর, শেঠপট্টু, ত্যাগরায়নগর, কোটমবক্কম, তেনামপেট, আমাইন্দকরাই, শূলাইমেড়ু এবং কীলবক্কম৷

চেন্নাইয়ের আঞ্চলি নিষ্ক্রমপত্র দপ্তর নুঙ্গমবক্কমের হ্যাডোস রোডের ওপর অবস্থিত৷ এখানে রয়েছে অস্ট্রিয়া, কানাডা ও দক্ষিণ কোরিয়ার দূতাবাস ও ব্রিটিশ ডেপুটি হাই কমিশনারের দপ্তর৷

## ইতিহাস
নুঙ্গমবক্কম চেন্নাইয়ের প্রাচীন অঞ্চলগুলির একটি৷  ১৯৬০ খ্রিস্টাব্দ পর্যন্ত এটি মাদ্রাজ শহরের পশ্চিম সীমান্ত নির্ধারণ করত৷ খ্রিস্টীয় অষ্টাদশ শতাব্দীর সময়ে প্রশাসনিকভাবে এটি মাদ্রাজ শহরের অংশীভূত হয়৷

কে ভি রমনের *দ্য আর্লি হিস্ট্রি অব দ্য মাদ্রাজ রিজিয়ন* অনুসারে নুঙ্গমবক্কম থেকে একাদশ শতাব্দীর সময়কালীন রাজা রাজেন্দ্র চোলের একটি তাম্রলেখ উদ্ধার করা হয়৷

চেন্নাই পুরনিগমের সরকারি নথিপত্র অনুযায়ী মুঘল ফরমানের অধীনস্থ নুঙ্গমবক্কম ও আরো চারটি স্থান যথা, তিরুবোত্রিয়ুর, কাতিবক্কম, ব্যাসরপাড়ি ও সদঙ্গাড়ু ১৭০৮ খ্রিস্টাব্দে ব্রিটিশ সাম্রাজ্যের অন্তর্ভুক্ত হয়৷

১৯১৫ খ্রিস্টাব্দে এখানে উইমেন'স খ্রিস্টান কলেজ প্রতিষ্ঠা হয়৷ ১৯২৫ খ্রিস্টাব্দে দ্য গুড শেফার্ড কনভেন্ট (বর্তমানে দ্য গুড শেফার্ড হায়ার সেকেন্ডারি ম্যাট্রিকুলেশন স্কুল) ও লয়োলা কলেজ প্রতিষ্ঠিত হয়৷

## পরিবহন
নুঙ্গমবক্কম শহরের বিভিন্ন অংশের স্থানে সুসংযুক্ত৷ চেন্নাই এম টি সির বহু বাস এই লোকালয় অতিক্রম করে৷  এই অঞ্চলটিতে রয়েছে চেন্নাই শহরতলি রেলওয়ের বিচ-তাম্বরম রেলখণ্ডের অন্তর্গত নুঙ্গমবক্কম রেলওয়ে স্টেশন৷

বীচ-তাম্বরম রেলখণ্ডে প্রাত্যহিক ট্রেনযাত্রীর সংখ্যা অনুসারে চেন্নাইয়ের ইএমইউ স্টেশনগুলির মধ্যে ক্রোমপেট ও সেন্ট থমাস মাউন্টের পরেই নুঙ্গমবক্কমের স্থান তৃৃৃতীয়৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
সাদিয়া ইকবাল

**সাদিয়া ইকবাল** (জন্ম: ১৯৯৫) হচ্ছেন পাকিস্তানের একজন নারী ক্রিকেটার। ২০১৯ সালের অক্টোবরে তিনি সর্বপ্রথম বাংলাদেশের বিপক্ষে ক্রিকেট ম্যাচ খেলেন। ২০১৯ সালের ২৬শে অক্টোবর সাদিয়া বাংলাদেশের বিপক্ষে মহিলাদের টুয়েন্টি২০ আন্তর্জাতিক ম্যাচে অংশগ্রহণ করেছিলেন। আন্তর্জাতিক নারী দিবস উপলক্ষে আয়োজিত একদিনের আন্তর্জাতিক ম্যাচেও তিনি বাংলাদেশের বিপক্ষেই খেলেছিলেন। সাদিয়ার নাম ২০২০ আইসিসি মহিলা টি২০ বিশ্বকাপ-এ চলে এসেছিলো পাকিস্তান জাতীয় মহিলা ক্রিকেট দলের সদস্য হিসেবে।

## তথ্যসূত্র

বিষয়শ্রেণী:পাকিস্তানি নারী ক্রিকেটার
বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:ফয়সালাবাদ থেকে আগত ক্রিকেটার
বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার
বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:কমনওয়েলথ গেমসে পাকিস্তানের প্রতিযোগী
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:এশিয়ান গেমসে পাকিস্তানের প্রতিযোগী
বুরসা অবরোধ

১৩১৭ সাল থেকে ১৩২৬ সালের ৬ এপ্রিল পর্যন্ত **বুরসা অবরোধের** ঘটনা ঘটে, যখন উসমানীয়রা প্রুসা (বর্তমান- বুরসা, তুরস্ক) দখল করার জন্য একটি সাহসী পরিকল্পনা গ্রহণ করেছিলো। উসমানীয়রা এর আগে কোনও শহর দখল করে নি। যুদ্ধের সময়ে দক্ষতা এবং পর্যাপ্ত সরঞ্জামের এতই অভাব ছিলো যে শহরটির পতন ঘটার জন্য অবরোধের পর ছয় বা নয় বছর সময় লাগে।

ঐতিহাসিক লাওনিকোস চালকোকন্ডলাইস উল্লেখ করেছেন যে উসমানীয়রা শহরটি দখল করতে ১৩২১-১৩২৮ সালের বাইজেন্টাইন গৃহযুদ্ধের সুযোগ নিয়েছিল: "অ্যান্ড্রোনিকোস সিদ্ধান্ত নিয়েছিলো যে, তাঁর দাদা ইতোমধ্যে বৃদ্ধ হয়ে গিয়েছে এবং তাই সিংহাসনের দখল নিতে গিয়ে তারা পরস্পরের সাথে লড়াই শুরু করে দিয়েছিলো। সে খুব জেদী ছিলো এবং অবিরাম ঝামেলা সৃষ্টি করেছিলো। সে সার্বদেরকে নিয়ে লড়াইয়ের জন্য নিয়ে এসেছিলো এবং সিংহাসনের পক্ষে লড়াইয়ে শীর্ষস্থানীয় গ্রীকদের সাথে নিজেকে জোট করেছিলো। এর ফলস্বরূপ তারা উভয়ই তুর্কিদের ইউরোপে প্রবেশে বাঁধা দিতে পারেনি। "এই সময়েই প্রুসাকে অবরোধ করা হয়েছিল, অ্যান্ড্রোনিকোস অনাহারী হয়ে পড়েছিলো এবং অবরোধ শেষে উসমান গাজী তাকে আটক করেন এবং এরপর এশিয়ার অন্যান্য শহর দখল করতে শুরু করেন।"

কিছু উৎস অনুসারে বুরসা শহরের পতনের ঠিক আগে উসমান গাজীর স্বাভাবিক মৃত্যু হয়, যেখানে অন্যরা মনে করেন যে তিনি বুরসা বিজয়ের পরেও দীর্ঘকাল বেঁচে ছিলেন  এবং মৃত্যুর পর বুরসায় তাঁকে সমাধিস্থ করা হয়।

## ফলাফল
শহরটির পতনের পর উসমান গাজীর পুত্র ও উত্তরসূরী ওরহান গাজী একে তাঁর সাম্রাজ্যের প্রথম আনুষ্ঠানিক রাজধানী হিসেবে ঘোষণা করেন যা ১৩৬৬ সাল পর্যন্ত এডির্নে স্থানান্তরিত হওয়ার আগ পর্যন্ত বলবৎ ছিলো। ফলস্বরূপ, বুরসা শহরটি সাম্রাজ্যের প্রতিষ্ঠাতা শহর হিসাবে উসমানীয় ইতিহাসের একটি বিশেষ স্থান অর্জন করেছে এবং এছাড়াও বুরসা গ্র্যান্ড মসজিদ (১৩৯৯), প্রথম বায়েজিদ মসজিদ (১৩৯৫), হাদেভেন্দিগার মসজিদ (১৩৮৫), ইয়েল মসজিদ (১৪২১) প্রভৃতি মসজিদসমূহের কারণে উসমানীয় স্থাপত্যের জন্মস্থান হিসেবেও মর্যাদা লাভ করেছে। ওরহান গাজী তাঁর রাজত্বকালে ইমারত, তুর্কি গোসলখানা, মসজিদ, ইনন্ এবং কাভানসারেসের মতো বিল্ডিং নির্মাণের মাধ্যমে শহুরে জীবনযাপন বৃদ্ধিকে উৎসাহিত করেছিলেন, এবং তিনি একটি মসজিদ এবং একটি মাদ্রাসাও তৈরি করেছিলেন যা বর্তমানে হিসার জেলার আওতাধীন। তাঁর মৃত্যুর পরে পিতার মাজারের পাশে তাঁকে কবর দেওয়া হয়। ১৩৩১ সালে বুরসায় ভ্রমণকারী মুসলিম পর্যটক ইবনে বতুতা সুলতানের আচরণে মুগ্ধ হয়েছিলেন এবং বুরসাকে একটি চিত্তাকর্ষক শহর হিসাবে এভাবেই আখ্যায়িত করেছিলেন, "পরিপাটি বাজার এবং প্রশস্ত রাস্তাসমূহ, যেগুলোর চারদিকেই উদ্যান এবং প্রবাহমান ঝর্ণা চোখে পড়ে"।

## গুরুত্ব
পল কে. ডেভিস লিখেছেন, "বুরসা দখলের ঘটনা প্রথম উসমান (অটোমান) এবং তাঁর উত্তরসূরীদেরকে এশিয়া মাইনরে বড় শক্তি হিসাবে প্রতিষ্ঠিত করেছিল, যা ছিলো উসমানীয় সাম্রাজ্যের সূচনা।"

## আরো দেখুন
*আর্মেনিয়ান বেলির যুদ্ধ
*কুলুচাহিসার অবরোধ
*ডোমানিকের যুদ্ধ
*বাফিয়াসের যুদ্ধ
*ডিম্বোসের যুদ্ধ

## তথ্যসূত্র


বিষয়শ্রেণী:১৩২৬-এর সশস্ত্র সংঘাত
বিষয়শ্রেণী:বুরসার ইতিহাস
বিষয়শ্রেণী:বাইজেন্টাইন-উসমানীয় যুদ্ধের লড়াই
বিষয়শ্রেণী:১৩২০-এর দশকের উসমানীয় সাম্রাজ্য
ইরাম জাভেদ

**ইরাম জাভেদ** (জন্মঃ ১৯৯১) হচ্ছেন পাকিস্তানের একজন নারী ক্রিকেটার। তিনি পাকিস্তান জাতীয় মহিলা ক্রিকেট দলের হয়ে খেলেন। ২০২০ সালের জানুয়ারি মাসে অস্ট্রেলিয়ায় অনুষ্ঠিত আইসিসি মহিলা টি-টোয়েন্টি বিশ্বকাপের জন্য পাকিস্তান দলে তাকে মনোনীত করা হয়।

## তথ্যসূত্র

বিষয়শ্রেণী:পাকিস্তানি নারী ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার
বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:কমনওয়েলথ গেমসে পাকিস্তানের প্রতিযোগী
ভিক্টর কোসেনকো জাদুঘর

**ভিক্টর কোসেনকো যাদুঘর**টি ইউক্রেনের রাজধানী কিয়েভে অবস্থিত। এর ঠিকানাটি হলো ৯, মাইখাইলো কোতসুবিয়েন্সকো স্ট্রিট, কিয়েভ, ইউক্রেন। এই সংগ্রহশালাটি  ইউক্রেনীয় সংগীতশিল্পী, শিক্ষক এবং বিখ্যাত ব্যক্তিত্ব ভিক্টর কোসেনকোর জীবন ও কর্মকে স্মরণ করে। ভিক্টর কোসেনকো বিংশ শতাব্দীর প্রথম দিকে এক উজ্জ্বল ব্যক্তিত্ব ছিলেন। ১৯৩৮ সালে তার মৃত্যুর বছরে  জাদুঘরটি স্থাপিত হয়। কোসেনকোর জীবনের শেষ কয়েকমাস ১১ মে ১৯৩৮ থেকে ৩ অক্টোবর ১৯৩৮ পর্যন্ত যে ভবনে তিনি বাস করেছিলেন সেখানেই এই জাদুঘরটি গড়ে উঠেছে। ১৯৩০ এর দশকে মূল যাদুঘরটির আদল যেমন ছিল সেইভাবেই  রক্ষণাবেক্ষণ করা হয়। এটি কিয়েভ শহরের একটি জনপ্রিয় পর্যটন কেন্দ্র। এছাড়াও এই ভবনটি স্থানীয় সংগীতকারদের সংগীত-নৃত্য, বিভিন্ন বিষয়ে সভা, বক্তৃতা  প্রভৃতি অনুষ্ঠানের জন্য ব্যবহার করা হয়।

## ইতিহাস
ভিক্টর কোসেনকো যাদুঘরটি ১৯৩৮ সালে প্রথম খোলা হয়। ১৯৬৪ সাল পর্যন্ত এটি বেসরকারী এবং সাম্মানিকভাবে পরিচালিত হয়েছিল। ঐ বছর এটিকে একটি স্মারক ভবন হিসাবে মনোনীত করা হয়। ২০০৭ সালে জাদুঘরটিকে আনুষ্ঠানিকভাবে একটি অ্যাপার্টমেন্ট-যাদুঘর হিসাবে মনোনীত করা হয়েছিল। সেই ঐতিহ্য বর্তমানেও বজায় রাখা হয়।

## তথ্যসূত্র

বিষয়শ্রেণী:কিয়েভের জাদুঘর
বিষয়শ্রেণী:ইউক্রেনের জাদুঘর
মিতালী এক্সপ্রেস

**মিতালী এক্সপ্রেস** একটি আন্তর্জাতিক মানসম্পন্ন যাত্রীবাহী ট্রেন যা ভারতের পশ্চিমবঙ্গ রাজ্যের শিলিগুড়ি  থেকে বাংলাদেশের রাজধানী ঢাকার মধ্যে  যাতায়াত করে।  এটিই তৃতীয় ট্রেন যা এই দুই দেশের মধ্যে চলাচল করে। ১৯৬৫ সালে ভারত পাকিস্তানের যুদ্ধের পরে বন্ধ হয়ে যায় এই রুট। এটি চালু হয় ৫৬ বৎসর পর। বাংলাদেশ ও ভারতের মধ্যে বন্ধুত্বের প্রতীক হিসেবে ২০২১ সালের ২৭শে মার্চ,  এই ট্রেন সার্ভিস চালু করা হয়। ট্রেনের বগি একই থাকে তবে ইঞ্জিন পরিবর্তন হয় যাওয়া আসায়, এর ফলে যাত্রীদের সীমান্তে ট্রেন পরিবর্তন করতে হয় না। মিতালী এক্সপ্রেস ট্রেনের টিকিট কেনার জন্য আগে থেকেই বৈধ ভিসা এবং পাসপোর্ট প্রয়োজন হয়। টিকিট বাংলাদেশের ঢাকার ক্যান্টনমেন্ট রেলওয়ে স্টেশন এবং ভারতের শিলিগুড়ির নিউ জলপাইগুড়ি রেল স্টেশনে পাওয়া যায়। **এটি ১৮ জুলাই ২০২৪ থেকে বন্ধ আছে।**

যদিও ট্রেনটি ২৬শে মার্চ ২০২১ তারিখে উদ্বোধন করা হয়েছিল, কিন্তু কোভিড-১৯ এর বৈশ্বিক মহামারি পরিপ্রেক্ষিতে, উদ্বোধনের পর থেকে এর বাণিজ্যিক চালানো স্থগিত করা হয়েছিল।  যাইহোক, ট্রেনটি ১ই জুন ২০২২-এ প্রথম বাণিজ্যিকভাবে চালানো হয়। 

## ইতিহাস
২৬ মার্চ ২০২১ সালে, ভারতের প্রধানমন্ত্রী নরেন্দ্র মোদী বাংলাদেশের তৎকালীন প্রধানমন্ত্রী শেখ হাসিনার সঙ্গে যৌথভাবে নিউ জলপাইগুড়ি-ঢাকা মিতালী এক্সপ্রেস ট্রেন পরিষেবার সূচনা করেন। বাংলাদেশের স্বাধীনতার পঞ্চাশ বছর উদ্‌যাপন করতে প্রধানমন্ত্রী মোদী ঢাকায় এসেছিলেন।

শেখ মুজিবুর রহমানের জন্মশতবার্ষিকী ও বাংলাদেশের স্বাধীনতার সুবর্ণ জয়ন্তী (পঞ্চাশ বছর) উপলক্ষে এই ট্রেন পরিষেবার উদ্বোধন করা হয়।

### নামকরণ
নতুন ট্রেনটির নামের জন্য বাংলাদেশের প্রধানমন্ত্রীকে চারটি ভিন্ন নাম প্রস্তাব করেছিলেন রেল কর্মকর্তারা। যেগুলি ছিল মিতালী, সম্প্রীতি, সুহৃদ এবং বন্ধু। তৎকালীন প্রধানমন্ত্রী শেখ হাসিনা মিতালী নামটি বেছে নেন।

## রুট
মিতালী এক্সপ্রেস নিউ জলপাইগুড়ি থেকে হলদিবাড়ি হয়ে সীমান্ত পেরিয়ে বাংলাদেশের চিলাহাটি, নীলফামারী, পার্বতীপুর, হিলি, নাটোর, ঈশ্বরদী আর টাঙ্গাইল হয়ে ঢাকায় এসে পৌঁছায়।

পরে ট্রেনটি বাংলাদেশের ঢাকা ক্যান্টনমেন্ট রেল স্টেশন থেকে যাত্রা শুরু করে, তারপর পার্বতীপুর এবং চিলাহাটিতে যেয়ে থামে। তারপর সীমান্ত অতিক্রম করে হলদিবাড়ি যায়। ঢাকা ও চিলাহাটির মধ্যে দূরত্ব ৪৫৩ কিলোমিটার এবং চিলাহাটি ও নিউ জলপাইগুড়ির মধ্যে দূরত্ব ৭১ কিলোমিটার। চিলাহাটিতে যাওয়ার পর ভারতে ভ্রমণকারী যাত্রীদের জন্য ট্রেনটিতে দুটি অতিরিক্ত কোচ যুক্ত করা হয়। তারপর ট্রেনটি বাংলাদেশ থেকে সীমান্ত অতিক্রম করে ভারত যায় এবং নিউ জলপাইগুড়ি রেল স্টেশনে পৌঁছানোর আগে ট্রেনটি হলদিবাড়িতে একবার থামে।

## সময় ও হার
উদ্বোধনের পর থেকে, দ্বি-সাপ্তাহিকভাবে চালিত এই ট্রেনটি রবিবার ও বুধবার নিউ জলপাইগুড়ি স্টেশন থেকে এবং সোমবার ও বৃহস্পতিবার ঢাকা ক্যান্টনমেন্ট স্টেশন থেকে ছেড়ে যায়।

শিলিগুড়ি থেকে ঢাকা পর্যন্ত প্রায় ছয়শ’ কিলোমিটার রেলপথ পাড়ি দিতে সময় লাগে সাড়ে প্রায় ১১ ঘণ্টা। ভারতীয় সময় সকালে নিউ জলপাইগুড়ি জংশন রেলওয়ে স্টেশন থেকে যাত্রী নিয়ে রাতে মিতালী পৌছায় ঢাকা ক্যান্টনমেন্ট রেলওয়ে স্টেশনে। এরপর পরদিন বাংলাদেশ সময় সকালে ঢাকা থেকে যাত্রী নিয়ে রাতে ফের শিলিগুড়িতে পৌছায়।

## আরও দেখুন
*মৈত্রী এক্সপ্রেস
*বন্ধন এক্সপ্রেস

## তথ্যসূত্র

বিষয়শ্রেণী:ঢাকার রেল পরিবহন
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:শিলিগুড়ির পরিবহন
বিষয়শ্রেণী:বাংলাদেশ–ভারত সম্পর্ক
বিষয়শ্রেণী:পশ্চিমবঙ্গের রেল পরিবহন
মেহবুবে আবলেশ

**মেহবুবে আবলেশ** (জন্ম ১৯৭৯) হলেন একজন উইঘুর রেডিও উপস্থাপিকা, সাংবাদিক, কবি এবং রাজনৈতিক বন্দী। তিনি ২০০৮ সালে গ্রেপ্তার হয়েছিলেন এবং সর্বশেষ তথ্য অনুযায়ী ২০১৫ সাল অবধিও তাঁর অবস্থান অজানা ছিল।

## জীবনী
মেহবুবে আবলেশ ১৯৭৯ সালে জন্মগ্রহণ করেছিলেন। ২০০৮ সালের আগস্টে তিনি উরুমকিভিত্তিক জিনজিয়াং পিপলস রেডিও স্টেশনের বিজ্ঞাপন বিভাগে নিজের পদ থেকে বরখাস্ত হয়েছিলেন।  বরখাস্ত হওয়ার পরে ব্লগিং ও কর্তৃপক্ষের সমালোচনা সম্পর্কিত অভিযোগের প্রতিবেদন দেখিয়ে পুলিশ তাঁকে গ্রেপ্তার করেছিল। প্রতিবেদনটিতে  ২০০৮ সালের বেইজিং গ্রীষ্মকালীন অলিম্পিকের সমালোচনা এবং পাশাপাশি ২০০৮ সালে উইঘুর সম্প্রদায়ের উপর সিচুয়ান ভূমিকম্পের প্রভাব নিয়ে চীন সরকারের প্রতিক্রিয়া সম্পর্কে সমালোচনার কথা উল্লেখ ছিল। কারাবন্দী হওয়ার পরে মেহবুবে আবলেশ এইজন্য সমালোচিত হয়েছিলেন যে তিনি একজন মুসলিম নারী অথচ মাথায় স্কার্ফ পরেননি। তাঁকে জিনজিয়াং ২ নম্বর কারাগারে আটক করা হয়েছিল। চীনা কর্তৃপক্ষের দ্বারা তাঁকে আটকে রাখা নাগরিক ও রাজনৈতিক অধিকার সম্পর্কিত আন্তর্জাতিক চুক্তির ১৯ নাম্বার অনুচ্ছেদ লঙ্ঘন করেছে।

চীনা সরকারের কয়েকটি প্রতিবেদনে তাঁকে মেহবুবে আবরেক নামে পরিচয় করানো হয়েছে এবং তাদের পক্ষ থেকে দাবি করা হয়েছে যে তাঁকে ২০১১ সালে কারাগার থেকে মুক্তি দেওয়া হয়েছিল। তবে বাস্তবিক অর্থে সর্বশেষ তথ্য অনুযায়ী ২০১৫ সাল অবধিও তাঁর অবস্থান জানা যায়নি।

## তথ্যসূত্র

বিষয়শ্রেণী:নারী সাংবাদিক
বিষয়শ্রেণী:২১শ শতাব্দীর কবি
বিষয়শ্রেণী:১৯৭৯-এ জন্ম
বিষয়শ্রেণী:২১শ শতাব্দীর সাংবাদিক
বিষয়শ্রেণী:এশিয়ায় নিখোঁজ ব্যক্তি
বিষয়শ্রেণী:নারী রেডিও সাংবাদিক
বিষয়শ্রেণী:রেডিও উপস্থাপিকা
বিষয়শ্রেণী:২১শ শতাব্দীর চীনা সাংবাদিক
বিষয়শ্রেণী:২১শ শতাব্দীর চীনা কবি
বিষয়শ্রেণী:২১শ শতাব্দীর চীনা নারী সাংবাদিক
বিষয়শ্রেণী:চীনা নারী কবি
বিষয়শ্রেণী:রেডিও সাংবাদিক
বড়পালনি

**বড়পালনি** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়টি তামিল ফিল্ম আন্ডাস্ট্রির ফিল্ম স্টুডিও ও বড়পালনি আণ্ডবর মন্দিরের জন্য পরিচিত৷ চেন্নাইয়ের পশ্চিম দিকে অবস্থিত বড়পালনি আর্কট রোডের ওপর অবস্থিত একটি গূরুত্বপূর্ণ বাস টার্মিনাস৷ এটি চেন্নাইয়ের অন্যতম ব্যস্ততম ও ঘনবসতিপূর্ণ অঞ্চল৷ ২০০৯ খ্রিস্টাব্দে এসআরএম বিশ্ববিদ্যালয় বড়পালনিতে তাদের একটি ক্যাম্পাস গঠন করেন৷ এখানে রয়েছে চেন্নাই মেট্রোর সবুজ লাইনের বড়পালনি মেট্রো স্টেশন৷

## শপিং মল
দ্য ফোরাম বিজয় মল, আর্কট রোডের ওপর অবস্থিত এই লোকালয়ে সর্ববৃহৎ শপিং মল৷  ১৪,৭২,০০০ বর্গফুট ক্ষেত্রফলের ওপর নির্মিতএই মলে রয়েছে ৬ তল বিপণন ক্ষেত্র ও ১৩ টি ভাগে তৈরি পার্কিং অঞ্চল৷

## ফিল্ম ইন্ডাস্ট্রি
কোটমবক্কমের মতো বড়পালনিও ফিল্ম স্টুডিও ও সিনে পরিকাঠামোতে উন্নত৷ লোকালয়ে রয়েছে বিজয় বাহিনী স্টুডিও, বিক্রম স্টুডিও, এছাড়াও নিকটবর্তী শালিগ্রামমেও রয়েছে কিছু স্টুডিও৷ কিছু খ্যাতনামা অভিনেতা-অভিনেত্রী এখানে বসবাস করতেন৷

## সংবাদ পত্র
*আর্কট রোড টক
*বড়পালনি টক
*বড়পালনি জব্‌স

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
আইখেরনোফ্রেত কেন্দ্রস্তম্ভ

থাম্ব|আইখেরনোফ্রেত কেন্দ্রস্তম্ভ
**আইখেরনোফ্রেত কেন্দ্রস্তম্ভ** (বার্লিন জাদুঘর উল্লেখনা ১২০৪) হল একটি গুরুত্বপূর্ণ প্রাচীন মিশরীয় কেন্দ্রস্তম্ভ। এটি মিশরের মধ্য রাজ্যের সমসাময়িক এবং কীভাবে প্রাচীন মিশরীয় দেবতা ওসাইরিসের গুহ্যাচারগুলি অ্যাবিডোসে সম্পন্ন হত তার গোপন বিবরণের জন্য বিখ্যাত। চুনাপাথরে নির্মিত এই কেন্দ্রস্তম্ভটির উচ্চতা ১০০ সেন্টিমিটার। এই কেন্দ্রস্তম্ভে দেখা যায়, ওসাইরিস একটি ডানাযুক্ত সৌর চাকতির তিলায় দাঁড়িয়ে রয়েছেন দ্বাদশ রাজবংশের ফ্যারাও তৃতীয় সেনোওসরেতের দিকে মুখ করে। ওসাইরিসের নিচে চব্বিশটি অনুভূমিক রেখায় কেন্দ্রস্তম্ভের লিপিটি বিন্যস্ত। লিপির নিচে দেখা যায় তৃতীয় সেনোওসরেতের এক কোষাধ্যক্ষ আইখেরনোফ্রেত সপরিবারে একটি উৎসর্গ বেদির সম্মুখে দাঁড়িয়ে রয়েছেন। এই আচারগুলির মাধ্যমে দেবতার রাজপদ, মৃত্যু ও পুনর্জীবনলাভ উদ্যাপন করা হত।

কেন্দ্রস্তম্ভটিতে বর্ণিত হয়েছে কীভাবে আইখেরনোফ্রেতকে রাজার প্রিয় "*পালিত সন্তান*" মনে করা হত এবং ছাব্বিশ বছর বয়সী আইখেরনোফ্রেত কীভাবে "*রাজার সঙ্গী*" হয়েছিলেন। রাজপিতা তথা "'সর্বাগ্রগণ্য পশ্চিমবাসী"' ওসাইরিসের সম্মানে কাজ করার জন্য রাজা তাঁকে অ্যাবিডোসে একটি প্রচারাভিযানে প্রেরণ করেছিলেন।

কেন্দ্রস্তম্ভটিতে কীভাবে চারটি প্রধান ভাগে উৎসব পালিত হত তাও বিবৃত হয়েছে:

* ওয়েপওয়াওয়েতের শোভাযাত্রা ("*পথ উন্মোচনকারী*")। ওয়েপওয়াওয়েতকে এই ক্ষেত্রে বিজয়ী হোরাসের একটি মূর্তপ্রকাশ হিসেবে দেখা হয়। তিনি তাঁর পিতা ওসাইরিসকে সাহায্যের জন্য আবির্ভূত হন। এই আচারগুলির মধ্যে ওসাইরিসের শত্রুদের আহত করার উদ্দেশ্যে বিশেষ কিছু ক্রিয়া সম্পাদিত হত।
* বৃহৎ শোভাযাত্রা। ওসাইরিসের মন্দির ত্যাগ, নেশমেত-ডিঙিতে ওসাইরিসের অন্ত্যেষ্টি প্রক্রিয়ার পুনরাভিনয়।
* হাকের উৎসব ("*যুদ্ধরত হোরাসের রাত্রি*")। হোরাস ও সেতের যুদ্ধের পুনরাভিনয়।
* ওসাইরিসের মন্দিরের উদ্দেশ্যে শোভাযাত্রা। ওসাইরিস মন্দিরে ফিরে এলেন, যা তাঁর পুনর্জীবনলাভ ও মৃত্যুর উপর জয়লাভের প্রতীক।

## আরও দেখুন
* ওসাইরিসের অতিকথা
* প্রাচীন মিশরীয় ধর্ম

## তথ্যসূত্র

## বহিঃসংযোগ
* Picture and translation of the stela

বিষয়শ্রেণী:প্রাচীন মিশরীয় কেন্দ্রস্তম্ভ
বিষয়শ্রেণী:প্রাচীন মিশরীয় ধর্ম
বিষয়শ্রেণী:ওসাইরিস
বিষয়শ্রেণী:প্রাচীন মিশরীয় প্রস্তরফলক
ফ্লোরেন্স খোরিয়াটি

**ফ্লোরেন্স খোরিয়াটি** (জন্ম: ৫ ফেব্রুয়ারি, ১৯৮৩) হলেন কানাডার কেবেকের একজন পপ সঙ্গীতশিল্পী এবং গীতিকার যিনি ইংরেজি, ফরাসি, ইতালীয়, স্পেনীয় এবং পর্তুগিজ ভাষায় সঙ্গীত পরিবেশন করেন। তিনি ফ্লোরেন্স কে নামেই সমধিক পরিচিত।

তিনি সঙ্গীতশিল্পী হ্যানি খোরিয়াটি এবং নাটালি চোকায়েটের কন্যা। শিল্পী পরিবারে বড় হওয়ায় খুব দ্রতই তিনি সঙ্গীত চর্চা ও পিয়ানো বাজানো শুরু করেছিলেন এবং তিনি তার মায়ের সাথে দ্বৈত সঙ্গীতও গেয়েছিলেন।

২০০৫ সালে তিনি নিজের প্রথম অ্যালবাম "*লিভ অ লায়ন ডি'অর*" প্রকাশ করেছিলেন। তার পরের বছর অর্থাৎ  ২০০৬ সালে *বোসা ব্লু* শিরোনামে তিনি নিজের দ্বিতীয় অ্যালবাম প্রকাশ করেছিলেন, যা ২০০৭ সালে গালা ডি ল'আডিস্কে  বিশ্বসেরা সঙ্গীত অ্যালবাম হিসেবে প্রিক্স ফেলিক্স পুরস্কার জিতেছিল। তাঁর তৃতীয় অ্যালবাম *লা হিস্তোরিয়া দে লোলা*  ২০০৮ সালে এবং  চতুর্থ অ্যালবাম হাভানা অ্যাঞ্জেলস ২০১০ সালে প্রকাশিত হয়েছিল।

তারপরে তিনি ইউনিভার্সাল মিউজিক কানাডার সাথে একটি বিতরণ চুক্তিতে স্বাক্ষর করেছিলেন, যার ফলে ২০১৩ সালে  তাঁর "*আই'এম লিভিং ইউ*" অ্যালবামটি বিস্তৃত পরিসরে বিতরিত হয়েছিল। পরবর্তীকালে এই অ্যালবামটি মার্কিন যুক্তরাষ্ট্রে ২০১৫ সালে প্রকাশিত হয়েছিল এবং ৫৮ তম বার্ষিক গ্র্যামি পুরস্কার অনুষ্ঠানে প্রযোজক ল্যারি ক্লেইনের জন্য গ্র্যামি পুরস্কারের মনোনয়ন পেয়েছিল। ২০০৯ সালে তিনি *মন্দিয়াল দে কালচার্স দো দ্রামন্দভিল* (Mondial des cultures de Drummondville) উৎসবের মুখপাত্র ছিলেন।

২০১৮ সালের সেপ্টেম্বর মাসে তিনি সিবিসি রেডিও ওয়ান এবং সিবিসি সঙ্গীতে সে'এস্ত ফরমিদাবল শীর্ষক একটি ফরাসি সঙ্গীতানুষ্ঠানে সঞ্চালিকা হিসাবে আত্মপ্রকাশ করেছিলেন।

## উল্লেখযোগ্য সঙ্গীত

* *লাইভ অ লায়ন ডি'অর* (২০০৫)
* *বোসা ব্লু* (২০০৬)
* *লা হিস্তোরিয়া দে লোলা* (২০০৮)
* *হাভানা অ্যাঞ্জেলস* (২০১০)
* আই'এম লিভিং ইউ (২০১৩)
* এ নিউ ক্রিসমাস (২০১৫)
* এস্ত্রেলাস (২০১৮)
* *ফ্লোরেন্স* (২০২০)

এগুলোর পাশাপাশি তিনি ফ্র্যাংকলিন এবং অ্যাডভেঞ্চারস অফ দ্য নোবাল নাইটসেও কাজ করেছেন।

## তথ্যসূত্র

বিষয়শ্রেণী:২১শ শতাব্দীর কানাডীয় সঙ্গীতশিল্পী
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় গায়িকা-গীতিকার
বিষয়শ্রেণী:কানাডীয় পপ গায়িকা
বিষয়শ্রেণী:২১শ শতাব্দীর কানাডীয় সঙ্গীতশিল্পী-গীতরচয়িতা
সিদ্রা নওয়াজ

**সিদ্রা নওয়াজ** হচ্ছেন পাকিস্তানের একজন নারী ক্রিকেটার। তার জন্ম লাহোরে হয়েছিলো।
## আন্তর্জাতিক কর্মজীবন
সিদ্রা পাকিস্তান জাতীয় মহিলা ক্রিকেট দলের হয়ে একদিনের আন্তর্জাতিক ম্যাচ এবং টুয়েন্টি২০ আন্তর্জাতিক ম্যাচে খেলেছেন। অস্ট্রেলিয়ার বিপক্ষে ২১ আগস্ট ২০১৪ তারিখে তিনি প্রথম আন্তর্জাতিক ম্যাচে অংশ নেন। ২০১৮ সালে ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টুয়েন্টি২০ তে সিদ্রার নাম আসে। জানুয়ারি ২০২০-এ সিদ্রা ২০২০ আইসিসি মহিলা টি২০ বিশ্বকাপ-এ খেলার সুযোগ পান যেটা অস্ট্রেলিয়াতে অনুষ্ঠিত হয়।

## তথ্যসূত্র

বিষয়শ্রেণী:পাকিস্তানি নারী ক্রিকেটার
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লাহোর থেকে আগত ক্রিকেটার
বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার
বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি
বিষয়শ্রেণী:২০১৪ এশিয়ান গেমসের পদক বিজয়ী
পূর্ববাংলার সর্বহারা পার্টির মাওবাদী বলশেভিক পুনর্গঠন আন্দোলন

**পূর্ববাংলার সর্বহারা পার্টির মাওবাদী বলশেভিক পুনর্গঠন আন্দোলন** বাংলাদেশের একটি আন্ডারগ্রাউন্ড সাম্যবাদী দল। পূর্ব বাংলার সর্বহারা পার্টি থেকে বিভক্ত হয়ে এটি গঠিত হয়েছিল। ২০১৯ সালে দলটির নেতা নিজামউদ্দিন মতিনের মৃত্যুবরণ হলে দলটি নিস্ক্রিয় হয়ে যায়। 

## ইতিহাস
পূর্ব বাংলার সর্বহারা পার্টি (এমবিআরএম) ১৯৯৯ সালের ১ মে বা মে দিবসে গঠিত হয়। দলটি একটি পর্যবেক্ষক দল হিসাবে ২০০৪ এর CCOMPOSA সম্মেলনে অংশ নিয়েছিল। তদুপরি, এই গোষ্ঠীটি মাওবাদী খাতগুলির সাথে যোগাযোগ শুরু করেছিল যা বিপ্লবী আন্তর্জাতিকতাবাদী আন্দোলনকে তরলকরণবাদী দিকনির্দেশনা বলে বিবেচনা করে। ২০০৪ সালের নভেম্বরে পিবিএসপি (এমবিআরএম) সুইডেনের মালমোতে একটি আন্তর্জাতিক সম্মেলনে অংশ নিয়েছিল, যা আরআইএম বিরোধী নেতৃত্বের পক্ষ থেকে আয়োজিত হয়েছিল।

২০১৫ সালের নভেম্বরে, দলের শীর্ষ নেতা হিসেবে বর্ণিত সাহিনুর রহমানকে রাজবাড়ীতে পুলিশ হত্যা করেছিল। এপ্রিল ২০১৮ এ, রাজবাড়ীতে দলের স্থানীয় কমান্ডার সাইদুলকে পুলিশ হত্যা করে।

## কৃষি সংস্কার
পূর্ববাংলার সর্বহারা পার্টি (এমবিআরএম) গঠনের পরে, দলটি রাজবাড়ী অঞ্চলে পিবিএসপি'র কৃষক সংগ্রামকে পুনরুজ্জীবিত করে ৩ হাজার বিঘা জমি দখল করে এবং ভূমিহীন কৃষকদের মাঝে বিতরণ করে। দলের প্রভাব মোকাবেলায় এলাকায় দুটি পুলিশ ক্যাম্প স্থাপন করা হয়েছিল।

## তথ্যসূত্র

## বহিঃসংযোগ

* পিবিএসপি (এমবিআরএম) নথি, ২০০৪ সম্মেলনের আগে জারি করা হয়েছিল

বিষয়শ্রেণী:বাংলাদেশের সাম্যবাদী দল
বিষয়শ্রেণী:মাওবাদী দল
বিষয়শ্রেণী:বাংলাদেশে মাওবাদী সংগঠন
বিষয়শ্রেণী:বাংলাদেশের রাজনৈতিক দল
আয়েশা জাফর

**আয়েশা জাফর** (জন্মঃ ১৯৯৪) হচ্ছেন পাকিস্তানের একজন নারী ক্রিকেটার। আয়েশা পাকিস্তান জাতীয় মহিলা ক্রিকেট দলে খেলেন। তিনি একজন ডানহাতি ব্যাটসম্যান এবং লেগ স্পিন বোলার।

২০১৮ সালে তিনি ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টুয়েন্টি২০তে অংশ নেন।

## তথ্যসূত্র

## বহিঃসংযোগ
* ইএসপিএন ক্রিকইনফোতে আয়েশা জাফরের তথ্য-

বিষয়শ্রেণী:পাকিস্তানি নারী ক্রিকেটার
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার
বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:শিয়ালকোট থেকে আগত ক্রিকেটার
বিষয়শ্রেণী:করাচির নারী ক্রিকেটার
শূলাইমেড়ু

**শূলাইমেড়ু** দক্ষিণ ভারতের তামিলনাড়ু রাজ্যের চেন্নাই জেলার একটি বৃহদ্ক্ষেত্রীয় অঞ্চল৷ এর চারিদিকে অবস্থিত লোকালয়গুলি হলো কোটমবক্কম, বড়পালনি, এমএমডিএ কলোনি, আমাইন্দকরাই, অরুমবক্কম, কীলবক্কম মহালিঙ্গপুরম এবং নুঙ্গমবক্কম৷ এটি পূর্বে কোটমবক্কম ও পুলিয়ুর গ্রামদুটির অংশ ছিল, অবশ্য বর্তমানে এটি একটি অর্থনৈতিক কেন্দ্রে পরিণত হয়েছে৷ চেন্নাইয়ের দুটি ব্যস্ত সড়ক আর্কট রোড ও নেলসন মণিকম রোডের জংশন এটি৷ কোয়মবেড়ু জংশন শূলাইমেড়ুর নিকটেই অবস্থিত৷

## পরিবহন
নুঙ্গমবক্কম ও কোটমবক্কম রেলওয়ে স্টেশন এবং চেন্নাই মেট্রোর অরুমবক্কম মেট্রো স্টেশন শূলাইমেড়ুর নিকটতম৷ চেন্নাই এমটিসি বাস পরিষেবার মাধ্যমে শূলাইমেড়ু চেন্নাইয়ের ত্যাগরায়নগর, নোলম্বুর, মন্দাবেলী, কোয়মবেড়ু, মুগপের, অম্বাত্তুর, সেন্থিলনগর, ভিল্লিবক্কম, সিরুচেরি লোকালয়গুলির সাথে সড়ক পথে যুক্ত৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
ডেবি ফোর্ড

**ডেবি ফোর্ড** (১ অক্টোবর, ১৯৫৫―১৭ ফেব্রুয়ারি, ২০১৩) ছিলেন একজন আমেরিকান স্ব-সহায়ক লেখিকা, প্রশিক্ষিকা, প্রভাষিকা এবং শিক্ষিকা। তিনি *[[দ্য নিউ ইয়র্ক টাইমস|নিউ ইয়র্ক টাইমসের]]* অন্যতম সর্বাধিক বিক্রিত বই *"দ্য ডার্ক সাইড অফ দ্য লাইট চেজার"* (১৯৯৮) এর জন্য সমধিক পরিচিতি পেয়েছিলেন। পরের বছরগুলোতে, তিনি *স্পিরিচুয়াল ডিভোর্স*, *হোয়াই গুড পিপল ডু ব্যাড থিংস*, এবং *দ্য ২১-ডে কনসাসনেস ক্লিনজ* সহ আরও আটটি বই লিখেছিলেন যেগুলো প্রায় ১০ মিলিয়ন কপি বিক্রি হয়েছে এবং ৩২টি ভাষায় অনূদিত হয়েছে। তিনি "শ্যাডো প্রসেস" এর উপর কর্মশালার নেতৃত্ব দিয়েছিলেন এবং বিভিন্ন টিভি ও রেডিও অনুষ্ঠান পরিচালনা করেছিলেন। এর পাশাপাশি তিনি "ফোর্ড ইনস্টিটিউট ফর ট্রান্সফরমেশনাল ট্রেনিং" নামে একটি বিদ্যাপীঠও প্রতিষ্ঠা করেছিলেন।

## কর্মজীবন
২০০০ সালে ওপরা উইনফ্রি তাঁর একটি অনুষ্ঠানে ডেবি ফোর্ডের প্রথম বই "দ্য ডার্ক সাইড অফ দ্য লাইট চেজার" (১৯৯৯) নিয়ে আলোচনা করার পরে এটি ২০০০ সালের শেষের দিকে এবং ২০০১ সালের শুরুর দিকে নিউইয়র্ক টাইমসের সেরা বিক্রিত বইয়ের তালিকায় বেশ কয়েক সপ্তাহ ধরে অবস্থান করেছিল। দীপিকা চোপড়া এবং মেরিয়েন উইলিয়ামসনের সহযোগিতায় লেখা তাঁর অন্যান্য বইয়ের মধ্যে রয়েছে *হোয়াই গুড পিপল ডু ব্যাড থিংস* (২০০৮) এবং *দ্য শ্যাডো এফেক্ট: ইলিউমিনেটিং দ্য হিডেন পাওয়ার অফ ইয়ুর ট্রু সেলফ* (২০১০)।

২০ বছরের কর্মজীবনে বেশ কয়েক বছর তিনি আমেরিকা জুড়ে কর্মশালা, বক্তৃতা এবং 'শ্যাডো প্রসেস' বিষয়ে প্রশিক্ষণার্থীদের প্রশিক্ষণ দিয়েছিলেন। তিনি ওপরা, গুড মর্নিং আমেরিকা, ল্যারি কিং লাইভ, দ্য বিগ আইডিয়া উইথ ডনি ডয়েচ এবং ফক্স অ্যান্ড ফ্রেন্ডস অনুষ্ঠানে উপস্থিত হয়েছিলেন। তিনি হাফিংটন পোস্টের নিয়মিত লেখিকা ছিলেন। তিনি "শ্যাডো টক" শিরোনামে হ্যে হাউস রেডিওতে একটি সাপ্তাহিক রেডিও অনুষ্ঠান পরিচালনা করেছিলেন।

## মৃত্যু
ডেবি ফোর্ড সান ডিয়েগো কাউন্টির লা জোলার সমুদ্র উপকূলীয় সম্প্রদায়ে বসবাস করতেন। ক্যান্সারে আক্রান্ত হয়ে দীর্ঘ লড়াইয়ের পরে ২০১৩ সালের ১৭ ফেব্রুয়ারিতে তিনি তার নিজ বাড়িতে মৃত্যুবরণ করেছিলেন। 

## তথ্যসূত্র

## বহিঃসংযোগ

* ফোর্ড ইনস্টিটিউট ফর ট্রান্সফরমেশনাল ট্রেনিং, ওয়েবসাইট

বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:২০১৩-এ মৃত্যু
বিষয়শ্রেণী:১৯৫৫-এ জন্ম
বিষয়শ্রেণী:মার্কিন অ-কল্পকাহিনী লেখিকা
বিষয়শ্রেণী:২১শ শতাব্দীর মার্কিন নারী
আলিয়া রিয়াজ

**আলিয়া রিয়াজ** (জন্মঃ ১৯৯২) হচ্ছেন পাকিস্তানের একজন নারী ক্রিকেটার। তিনি পাকিস্তান জাতীয় মহিলা ক্রিকেট দলের হয়ে একদিনের আন্তর্জাতিক এবং টুয়েন্টি২০ আন্তর্জাতিক ম্যাচে অংশ নিয়েছেন।
## আন্তর্জাতিক কর্মজীবন
২০১৮ সালের অক্টোবরে আলিয়া ২০১৮ আইসিসি মহিলা বিশ্ব টুয়েন্টি২০তে খেলার সুযোগ পান। এখানে তিনি শীর্য উইকেট শিকারি হিসেবে অবতীর্ণ হন। ২০২০ সালের জানুয়ারিতে আলিয়া ২০২০ আইসিসি মহিলা টি২০ বিশ্বকাপ (অস্ট্রেলিয়াতে অনুষ্ঠিত) এ অংশ গ্রহণ করেন। ২০২০ সালের ডিসেম্বরে আলিয়া পাকিস্তান ক্রিকেট বোর্ড থেকে বিশেষ সম্মান প্রাপ্ত হন।
## তথ্যসূত্র

বিষয়শ্রেণী:পাকিস্তানি নারী ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাওয়ালপিন্ডি থেকে আগত ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার
বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:কমনওয়েলথ গেমসে পাকিস্তানের প্রতিযোগী
বিষয়শ্রেণী:২০২২ এশিয়ান গেমসের ক্রিকেটার
ইয়াসমিন ইভান্স

**ইয়াসমিন ইভান্স** (জন্ম: ২৭ অক্টোবর ১৯৯০) হলেন ইংল্যান্ডের ম্যানচেস্টারের একজন ইংরেজ বেতার ব্যক্তিত্ব ও টেলিভিশন উপস্থাপিকা। ২০১২ সাল থেকে বিবিসি রেডিও ওয়ানএক্সট্রাতে অনুষ্ঠান উপস্থাপনার জন্য তিনি সমধিক পরিচিতি পেয়েছেন।

## শৈশব ও শিক্ষাজীবন
ইয়াসমিন ইভান্সের জন্ম গ্রেটার ম্যানচেস্টারের স্টকপোর্ট অঞ্চলে। তিনি মাত্র ১৫ বছর বয়সে ম্যানচেস্টারের অন্যতম শীর্ষস্থানীয় কমিউনিটি স্টেশনগুলোতে উপস্থাপনার মধ্য দিয়ে রেডিওতে নিজের কর্মজীবন শুরু করেছিলেন। তিনি স্যালফোর্ড বিশ্ববিদ্যালয়ের রেডিও (স্নাতক সম্মান) অনুষদে পড়াশোনা করেছিলেন, সেখানে বিবিসি তাদের পাইলটিং প্রকল্পে অংশ নিতে অনুরোধ করে তাঁর কাছে এসেছিল। 

## কর্মজীবন
২০১২ সালের সেপ্টেম্বরে ইভান্সকে বিবিসি রেডিওতে টুইন বি. সঞ্চালিত *ওয়ানএক্সট্রা উইকেন্ড ব্রেকফাস্ট* অনুষ্ঠানে অংশ নেওয়ার জন্য প্রস্তাব দেওয়া হয়েছিল। মাত্র নয় মাস পর তিনি অনুষ্ঠানটির সহ-সঞ্চালিকা হয়েছিলেন। ২০১৬ সালে ইভান্স এবং ডটি তাঁদের সময়সূচি আদলবদল করে নিয়েছিলেন অর্থাৎ প্রভাতী অনুষ্ঠানের দায়িত্বে এসেছিলেন ডটি এবং বিকেলের দায়িত্বটি গ্রহণ করেছিলেন ইভান্স।

২০১৭ সালের গ্রীষ্মে ঘোষণা করা হয়েছিল যে ইভান্স এবং জনি নেলসন **সিবিবিসি**-র *স্যাটারডে ম্যাশ-আপ!* উপস্থাপন করবেন। *স্যাটারডে ম্যাশ-আপ!* হল তারকা অতিথি, ক্রীড়া, স্কেচ এবং সিবিবিসি অনুষ্ঠানসমূহের সংমিশ্রণ যা স্যালফোর্ডের *মিডিয়াসিটিইউকে-তে* রেকর্ড করা হয়েছিল। বিবিসি এশিয়ান নেটওয়ার্কের হার্পজ কৌর এবং ইউটিউবার জো টাস্কারকে প্রতিস্থাপনের আগে ২০১৭-২০১৮ সালে ইভান্স ও নেলসন মিলে দুটি ধারাবাহিক অনুষ্ঠান সঞ্চালনা করেছিলেন।

২০২০ সালে, ইভান্স চ্যানেল ৪ এর *এসএএস: হু ডেয়ার্স উইন্স-এ* উপস্থিত হয়েছিলেন।  অনুষ্ঠানটি ২০২০ সালের এপ্রিলে করোনভাইরাস লকডাউনের মাঝখানে প্রচারিত হয়েছিল।

## তথ্যসূত্র

## বহিঃসংযোগ

* ''ইয়াসমিন ইভান্স'' (বিবিসি রেডিও 1এক্সট্রা)
* 
* 

বিষয়শ্রেণী:সলফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী ডিজে
বিষয়শ্রেণী:বিবিসি রেডিও ১এক্সট্রার উপস্থাপক
বিষয়শ্রেণী:ব্রিটিশ রেডিও ব্যক্তিত্ব
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:ইংরেজ রেডিও উপস্থাপিকা
বিষয়শ্রেণী:জ্যামাইকান বংশোদ্ভূত ইংরেজ ব্যক্তি
পাইভি টরমা

**পাইভি টরমা** একজন ফিনিশ বিজ্ঞানী যিনি অ্যাল্টো বিশ্ববিদ্যালয়ের পদার্থবিজ্ঞানের অধ্যাপক। তিনি ওউলু এবং কেমব্রিজ বিশ্ববিদ্যালয় থেকে স্নাতকোত্তর ডিগ্রি অর্জন করেন। অধ্যাপক টরমার গবেষণার বিষয়বস্তু হচ্ছে তাত্ত্বিক এবং পরীক্ষামূলক কোয়ান্টাম পদার্থবিজ্ঞান। তাঁর গবেষণা প্রকল্পের একটি লক্ষ্য হচ্ছে তাত্ত্বিকভাবে অতিপরিবাহিতার সীমা অধ্যয়ন করা।

টরমা ফিনিশ একাডেমি অফ সায়েন্সেস, প্রকৌশল একাডেমি এবং ফিনিশ বিজ্ঞান অ্যাসোসিয়েশনের সদস্য।
## তথ্যসূত্র

## বহিঃসংযোগ

বিষয়শ্রেণী:পদার্থবিজ্ঞানী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
হাবাসপুরি শাড়ি

**হাবাসপুরি** হল ভারতের ওড়িশা রাজ্যের ঐতিহ্যবাহী সুতিভিত্তিক হস্তচালিত তাঁতে বোনা বস্ত্র। *হাবাসপুরি শাড়ি* হল এই বয়ন শিল্পের একটি প্রধান পণ্য। মূলত ওড়িশার কালাহাণ্ডি জেলার চিচেগুড়া অঞ্চলের খোণ্ড আদিবাসী তাঁতিরা প্রথম হাবাসপুরি শাড়ি বোনা শুরু করেছিল। বয়ন, নকশা এবং উৎপাদনের ক্ষেত্রে স্বতন্ত্রতার জন্য, এটি ওডিশার ১৪ টি ভৌগোলিক নির্দেশকের মধ্যে একটি হিসাবে চিহ্নিত হয়েছে। এই শাড়িগুলিতে এই অঞ্চলের ঐতিহ্যবাহী নিদর্শন, যেমন *কুম্ভ* (মন্দির), মাছ, ফুল ইত্যাদির মোটিফ রয়েছে।

## ব্যুৎপত্তি
হাবাসপুরি তাঁতের শাড়ির নামকরণ করা হয়েছে কালাহাণ্ডি জেলার হাবাসপুর গ্রামের নামানুসারে। সেখানেই উনবিংশ শতকে এই শাড়ি বোনা শুরু হয়েছিল। তবে ভারতীয় স্বাধীনতার সংগ্রামের সময় রাজকীয় পৃষ্ঠপোষকতা ক্ষীণ হতে থাকার সাথে সাথে এই শিল্প ধীরে ধীরে হ্রাস পেতে থাকে। এই তাঁত শিল্প পুনরুজ্জীবিত করেছিলেন চিচেগুড়ার তাঁতি উগ্রসেন মেহের, তবে সরকারী সহায়তা আরও কমতে থাকায় তাঁতিদের সংখ্যা আরও হ্রাস পায়। এই শিল্পকে বাঁচানোর শেষ প্রচেষ্টা হিসেবে ওড়িশা সরকারের টেক্সটাইল ও তাঁত বিভাগ যুব তাঁতিদের জন্য একটি হাবাসপুরি প্রশিক্ষণ কার্যক্রম চালু করেছে।

## চিচেগুড়া
চিচেগুড়া গ্রামের প্রায় ৩০ জন তাঁতির পরিবার হাবাসপুরি তাঁত শিল্পের পুনরুদ্ধারের জন্য কাজ করছে।

## উৎপাদন এবং বিক্রয়
স্বতন্ত্র তাঁতি ও তাঁতিগোষ্ঠী দ্বারা উৎপাদিত হাবাসপুরি শাড়ি এবং অন্যান্য বয়নজাত পণ্যগুলি ওড়িশা সরকারের হ্যান্ডলুম, টেক্সটাইল এবং হ্যান্ডলুম বিভাগের অধীনে সরকারী দোকানগুলিতে বিপণন ও বিক্রয় করা হয়।

## তথ্যসূত্র

বিষয়শ্রেণী:ভারতের ভৌগোলিক নির্দেশক
বিষয়শ্রেণী:ওড়িশার সংস্কৃতি
বিষয়শ্রেণী:তাঁতে বোনা কাপড়
বিষয়শ্রেণী:ভারতীয় পোশাক
বিষয়শ্রেণী:ওড়িশার ভৌগোলিক নির্দেশক
বিষয়শ্রেণী:ওড়িশার অর্থনীতি
বিষয়শ্রেণী:ভারতের বস্ত্রবয়ন কলা
বিষয়শ্রেণী:নকশাদার কাপড়
বিষয়শ্রেণী:কালাহাণ্ডি জেলা
বিষয়শ্রেণী:তাঁতের শাড়ি